A banki átutaláshoz neked kell adnod egy megbízást a banknak, hogy juttassák el az általad megnevezett összeget a fogadó félhez, aki a kedvezményezett. Ezt a megbízást személyesen a bankfiókban, telefonon egy ügyintézővel beszélve, vagy internetbankon keresztül adhatod le. Az átutaláshoz három információra lesz szükség: a kedvezményezett nevére, a számlaszámára és arra, hogy mennyi pénzt akarsz utalni. Az utalás pár óra vagy egy nap alatt megérkezik, attól függően, hogy milyen átutalási formát választottál. Az átutalás részleteiről is olvashatsz nálunk bővebben.